CELEX: 32012R1028
Language: ga
Date: 2012-10-25 00:00:00
Title: Rialachán (AE) Uimh. 1028/2012 ó Pharlaimint na hEorpa agus ón gComhairle an 25 Deireadh Fómhair 2012 lena leasaítear Rialachán (CE) Uimh. 1234/2007 ón gComhairle a mhéid a bhaineann le córas na scéime íocaíochta aonair agus le tacaíocht do shaothraithe fíniúnacha

14.11.2012   
            
            
               GA
            
            
               Iris Oifigiúil an Aontais Eorpaigh
            
            
               L NaN/41
            
         RIALACHÁN (AE) Uimh. 1028/2012 Ó PHARLAIMINT NA hEORPA AGUS ÓN gCOMHAIRLE
   an 25 Deireadh Fómhair 2012
   lena leasaítear Rialachán (CE) Uimh. 1234/2007 ón gComhairle a mhéid a bhaineann le córas na scéime íocaíochta aonair agus le tacaíocht do shaothraithe fíniúnacha
   TÁ PARLAIMINT NA hEORPA AGUS COMHAIRLE AN AONTAIS EORPAIGH,
   Ag féachaint don Chonradh ar Fheidhmiú an Aontais Eorpaigh, agus go háirithe an chéad mhír d’Airteagal 42 agus Airteagal 43(2) de,
   Ag féachaint don togra ón gCoimisiún Eorpach,
   Tar éis dóibh an dréachtghníomh reachtach a chur chuig na parlaimintí náisiúnta,
   Ag féachaint don tuairim ó Choiste Eacnamaíoch agus Sóisialta na hEorpa (1),
   Ag féachaint don tuairim ó Choiste na Réigiún (2),
   Ag gníomhú dóibh i gcomhréir leis an ngnáthnós imeachta reachtach (3),
   De bharr an méid seo a leanas:
   
               (1)
            
            
               In Airteagal 103o de Rialachán (CE) Uimh. 1234/2007 ón gComhairle an 22 Deireadh Fómhair 2007 lena mbunaítear comheagrú na margaí talmhaíochta agus maidir le forálacha sonracha le haghaidh táirgí talmhaíochta áirithe (an Rialachán maidir le CEM Aonair) (4), déantar foráil go bhféadfaidh Ballstáit cabhair dhíchúpláilte a dheonú faoin scéim íocaíochta aonair do shaothraithe fíniúnacha. Bhain roinnt mhaith Ballstát leas as an mbeart tacaíochta sonrach sin.
            
         
               (2)
            
            
               Mar sin féin, toisc go bhféadfaidh Ballstáit aistrithe chuig an scéim íocaíochta aonair ó na cláir thacaíochta a mhodhnú uair sa bhliain, agus go maireann cláir thacaíochta cúig bliana ach go dtugtar teidlíochtaí íocaíochta as a n-eascraíonn íocaíochtaí díreacha ar feadh tréimhse neamhchinntithe, is ualaí riaracháin agus buiséid a bhí mar thoradh ar an méid sin.
            
         
               (3)
            
            
               D’fhonn an beart tacaíochta sonrach seo a bhainistiú ar bhealach níos simplí agus d’fhonn a chomhsheasmhacht le cuspóirí na rialacha le haghaidh scéimeanna tacaíochta díreacha d’fheirmeoirí a áirithiú, is iomchuí é a iompú ina fhéidearthacht ar dá réir a dhéanfaidh na Ballstáit na cistí a leithdháiltear do na cláir thacaíochta in earnáil an fhíona a laghdú go críochnaitheach agus na huasteorainneacha náisiúnta d’íocaíochtaí díreacha a ardú ar an dóigh sin.
            
         
               (4)
            
            
               Is iomchuí a cheadú do Bhallstáit leanúint den tacaíocht dá bhforáiltear in Airteagal 103o de Rialachán (CE) Uimh. 1234/2007 a chur i bhfeidhm le haghaidh 2014.
            
         
               (5)
            
            
               Ba cheart, dá bhrí sin, Rialachán (CE) Uimh. 1234/2007 a leasú dá réir,
            
         TAR ÉIS AN RIALACHÁN SEO A GHLACADH:
   Airteagal 1
   Leasaítear Rialachán (CE) Uimh. 1234/2007 mar seo a leanas:
   
               1.
            
            
               in Airteagal 103n, cuirtear isteach an mhír seo a leanas:
               “1a.   Faoin 1 Lúnasa 2013, féadfaidh na Ballstáit a chinneadh laghdú a dhéanamh, ó 2015 ar aghaidh, ar an méid atá ar fáil do na cláir thacaíochta dá dtagraítear in Iarscríbhinn Xb, d’fhonn a n-uasteorainneacha náisiúnta a mhéadú le haghaidh íocaíochtaí díreacha dá dtagraítear in Airteagal 40 de Rialachán (CE) Uimh. 73/2009.
               Fanfaidh an méid a eascraíonn as an laghdú dá dtagraítear sa chéad fhomhír go críochnaitheach sna huasteorainneacha náisiúnta d’íocaíochtaí díreacha dá dtagraítear in Airteagal 40 de Rialachán (CE) Uimh. 73/2009 agus ní bheidh sé ar fáil a thuilleadh do na bearta atá liostaithe in Airteagail 103p go 103y.”;
            
         
               2.
            
            
               cuirtear an méid seo a leanas in ionad Airteagal 103o:
               “Airteagal 103o
               An scéim íocaíochta aonair agus an tacaíocht do shaothraithe fíniúnacha
               1.   Féadfaidh Ballstáit a chinneadh, faoin 1 Nollaig 2012, tacaíocht a sholáthar do lucht saothraithe fíniúnacha le haghaidh 2014 trí theidlíochtaí íocaíochta a leithdháileadh de réir bhrí Chaibidil 1 de Theideal III de Rialachán (CE) Uimh. 73/2009.
               Más mó an méid tacaíochta dá dtagraítear sa chéad fhomhír ná an méid a soláthraíodh don bhliain 2013, úsáidfidh an Ballstát lena mbaineann an fuílleach chun teidlíochtaí íocaíochta de réir bhrí Chaibidil 1 de Theideal III de Rialachán (CE) Uimh. 73/2009 a leithdháileadh ar shaothraithe fíniúnacha i gcomhréir le pointe C d’Iarscríbhinn IX a ghabhann leis an Rialachán sin.
               2.   Aon Bhallstáit a bhfuil sé ar intinn acu tacaíocht dá dtagraítear i mír 1 a sholáthar, déanfaidh siad foráil do thacaíocht den chineál sin ina gcláir thacaíochta i gcomhréir le hAirteagal 103k(3).
               3.   Maidir leis an tacaíocht le haghaidh 2014 dá dtagraítear i mír 1:
               
                           (a)
                        
                        
                           fanfaidh sí sa scéim íocaíochta aonair agus ní bheidh sí ar fáil a thuilleadh faoi Airteagal 103k(3), i gcás na mbeart atá liostaithe in Airteagal 103p go hAirteagal 103y;
                        
                     
                           (b)
                        
                        
                           déanfaidh sí méid na gcistí atá ar fáil do bhearta atá liostaithe in Airteagal 103p go hAirteagal 103y sna cláir thacaíochta a laghdú go comhréireach.”.
                        
                     
         Airteagal 2
   Tiocfaidh an Rialachán seo i bhfeidhm an seachtú lá tar éis lá a fhoilsithe in Iris Oifigiúil an Aontais Eorpaigh.
   
      Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
      Arna dhéanamh in Strasbourg an 25 Deireadh Fómhair 2012.
      
         
            Thar ceann Pharlaimint na hEorpa
         
         
            An tUachtarán
         
         M. SCHULZ
      
      
         
            Thar ceann na Comhairle
         
         
            An tUachtarán
         
         A. D. MAVROYIANNIS
      
   
   
      (1)  IO C 191, 29.6.2012, lch. 116.
   
      (2)  IO C 225, 27.7.2012, lch. 174.
   
      (3)  Seasamh ó Pharlaimint na hEorpa an 11 Meán Fómhair 2012 (nár foilsíodh fós san Iris Oifigiúil) agus cinneadh ón gComhairle an 4 Deireadh Fómhair 2012.
   
      (4)  IO L 299, 16.11.2007, lch 1.